घर पर दंश का इलाज करें चिकित्सीय सहायता लें
बच्चों, नवजातों, वृद्धों और क्षतिग्रस्त ह्रदय और फेफड़े वाले लोगों को बिच्छू का डंक लगने पर हमेशा डॉक्टर को दिखाना चाहिए | चूँकि, कई बिच्छू के डंक घर पर उपचारित किये जा सकते हैं परन्तु सबसे खतरनाक जहर के लिए चिकित्सीय देखभाल ज़रूरी होती है | अगर आपको निम्नलिखित में से कोई भी लक्षण अनुभव हों तो तुरंत डॉक्टर को दिखाएँ:  उल्टियाँ, पसीना आना, या मुंह से झाग आना अनैक्छिक मूत्रत्याग या मलत्याग मांसपेशियों की ऐंठन जिनमे सिर, गर्दन या आँखों की अनैक्छिक गतिविधियाँ या चलने में परेशानी शामिल है अनियमित ह्रदय दर सांस लेने, निगलने, बोलने या देखने में परेशानी होना एलर्जिक प्रतिक्रिया के कारण गंभीर सूजन आना बिच्छू के दंश से स्पष्ट रूप से सूजन दिखाई दे भी सकती है और नहीं भी | हालाँकि, हर बिच्छू के दंश के कारण उस समय पर तेज़ दर्द और जलन होगी जो बाद में झुनझुनाहट या सुन्नपन के रूप में बनी रहती है | दंश का स्थान सामान्यतः शरीर के निचले हिस्से के आस-पास होता है, लेकिन इसमें बांकी शरीर भी सम्मिलित हो सकता है | प्रभावित भाग के आस-पास से कपडे हटा दें और धीरे-धीरे धोएं | इससे उस स्थान के आस-पास उपस्थित बचा हुआ जहर निकल जाता है संक्रमण की सम्भावना को कम करने के लिए घाव को साफ़ रखें | अन्य चोटों के समान ही बिच्छू के दंश से बने घाव को भी कभी भी ह्रदय से ऊपर उठाकर नहीं रखना चाहिए क्योंकि इससे जहर बहुत तेज़ी से आपके सिस्टम में फ़ैल सकता है | प्रभावित हिस्से को ह्रदय के स्तर पर या उससे नीचे रखें और ह्रदय की गति को तेज़ होने से रोकने के लिए शिकार हुए व्यक्ति की गतियों को न्यूनतम रखें जिससे जहर तेज़ी से नहीं फ़ैल पाएगा | चिंता या घबराहट से ह्रदय गति तेज़ हो सकती है जिससे ह्रदय दर बढ़ जाएगी और इसके कारण जहर अवशोषित हो जायेगा | अगर संभव हो तो शिकार हुए व्यक्ति को सांत्वना दें और उसे गति करने से रोकें | उसे याद दिलाएं कि अधिकतर बिच्छुओं के डंक से स्थायी हानि नहीं पहुँचती है | ठंडक जहर के फैलने की गति को धीमा करने में, सूजन, सुन्नता और दर्द को कम करने में मदद करती है |  कोल्ड पैक या आइस पैक को एक बार में 10 से 15 मिनट तक लगायें | दंश के 2 घंटों के अंदर इस उपचार को करने पर यह सबसे ज्यादा प्रभावशाली होता है | अगर शिकार हुए व्यक्ति को रक्त परिसंचरण से संबंधित समस्या हो तो हानि को रोकने की बजे एक बार में सिर्फ पांच मिनट तक ही आइस पैक लगायें | असुविधा और दर्द को कम करने के लिए इबुप्रोफेन (ibuprofen), एस्पिरिन (aspirin) या एसेटामिनोफेन (acetaminophen) का उपयोग करें | हमेशा लेबल पर दिए गये निर्देशों का पालन करें | अफीमयुक्त दर्द निवारकों (नार्कोटिक्स) का उपयोग कभी न करें क्योंकि इससे सांस लेने में दबाव पड़ता है | इबुप्रोफेन और एस्पिरिन सबसे अच्छी होती हैं क्योंकि ये दोनों ही एनएसएआईडी या नॉन-स्टेरॉयडल एंटी-इंफ्लेमेटरी दवाएं हैं जिनसे सूजन को कम करने में मदद मिलेगी | बेहोशी या गंभीर प्रकार की ऐंठन बहुत कम ही होती है, लेकिन अगर ऐसा हो तो तुरंत एम्बुलेंस बुलाएँ | बुनियादी सीपीआर की प्रक्रियाएं सीखें और अगर रोगी का ह्रदय बंद हो रहा हो तो तुरंत रोगी पर उन का प्रयोग करें | अगर आपको लगे कि आप घरेलू उपचार से ठीक हो रहे हैं तब भी मुख्य रूप से यह सलाह दी जाती है कि आप डॉक्टर या चिकित्सा विशेषज्ञ को दिखाएँ | संक्रमण की सम्भावना को कम करने के लिए और अन्य जटिलताओं को होने से रोकने के लिए आपको टिटनेस शॉट लेने, मांसपेशियों को ढीला करने वाली दवाओं और एंटीबायोटिक्स के उपयोग की सलाह दी जा सकती है | बिना डॉक्टर की सलाह के इन दवाओं का उपयोग न करें | अगर शिकार, दर्द या हल्की सूजन अनुभव करे तो आपातकालीन सेवा से संपर्क करें | अगर पहचान अनुभाग से आपको भरोसा हो जाये कि बिच्छू खतरनाक होगा या शिकार कोई बच्चा, वृद्ध या कोई कमज़ोर दिल या फेफड़े वाला हो तो भी आपातकालीन सेवा से संपर्क करें | इन असामान्य लक्षणों में मांसपेशीय ऐंठन, चक्कर आना शामिल हैं और ये लक्षण सर्पदंश पर भी अनुभव हो सकते हैं |  अन्य देशों के लिए आपातकालीन नंबर जानने के लिए ऑनलाइन एम्बुलेंस नंबर की लिस्ट ढूंढें | अगर आपको तुरंत चिकित्सीय देखभाल की ज़रूरत न हो तो अपने लक्षणों की रिपोर्ट करने के लिए और विशेषज्ञ की सलाह लेने के लिए विष केंद्र में संपर्क करें | अगर आपका क्षेत्रीय विष नियंत्रण केंद्र लिस्ट में नहीं है तो ऑनलाइन अपने क्षेत्र का नाम और “विष नियंत्रण केंद्र” को खोजें | एक चिकित्सक के लिए, शिकार हुए व्यक्ति की अनुमानित आयु और वज़न जोखिम का अनुमान लगाने और उपचार की सिफारिश करने के लिए एक चिकित्सक के लिए बहुत उपयोगी होते हैं | अगर शिकार व्यक्ति को विशेषरूप से किसी कीड़े के काटने या दवा से किसी भी प्रकार की एलर्जी या चिकित्सीय स्थिति हो तो आपातकालीन सेवा या विष नियंत्रण केंद्र से संपर्क करें |  अगर संभव हो तो शिकार हुए व्यक्ति से डंक लगने के बिलकुल सही समय को पूछें | अगर आप इस बारे में निश्चय न कर पायें तो ऐसा ही कहें और जाने कि दंश वाले स्थान को कब नोटिस क्या गया था | आपातकाल सेवा आपको फोन पर सलाह देने में समर्थ हो सकती हैं, लेकिन एक विष नियंत्रण केंद्र आपसे बिच्छू के बारे में विस्तृत वर्णन ले सकते हैं | घातक चिन्हों के बारे में सलाह के लिए “बिच्छू की पहचान करना और आस-पास बिच्छू उपस्थित होने पर उसे कैसे पकड़ें” सेक्शन को देखें | बिच्छू का जहर मांसपेशियों की अनैक्छिक गतियों को उत्पन्न कर सकता है और अगर खतरनाक लक्षण विकसित होने लगें तो शिकार हुआ व्यक्ति चल नहीं सकता या गाड़ी नहीं चला सकता | अगर आपातकालीन एम्बुलेंस सेवा न पहुँचने की स्थिति में किसी ऐसे व्यक्ति को ढूंढें जिसके पास चार या परिवहन का अन्य कोई साधन हो जिससे शिकार हुए व्यक्ति को हॉस्पिटल ले जाया जा सके | कम से कम 24 घंटों तक शिकार व्यक्ति को अकेला नहीं छोड़ना चाहिए और अगर लक्षण और बुरे हो जाएँ तो संभवतः अगले सप्ताह भी मॉनिटर करें |
गंभीर लक्षणों के प्रति सावधान रहें: डंक लगने के स्थान को खोजें: दंश स्थान को साबुन और पानी से धोएं: दंश वाले स्थान को स्थिर और ह्रदय स्तर के नीचे रखें: शिकार हुए व्यक्ति को शांत रखें: दंश वाले स्थान पर आइस पैक या कोल्ड पैक लगायें: दर्द को कम करने के लिए नॉन-प्रिस्क्रिप्शन दर्द निवारकों का उपयोग करें: ज़रूरत होने पर प्राथमिक उपचार करें: एक डॉक्टर के साथ में जांच करें: ज़रूरत पड़ने पर आपातकालीन सेवा से संपर्क करें: सलाह के लिए विष केंद्र में संपर्क करें: टेलीफोन पर शिकार हुए व्यक्ति का वर्णन दें: टेलीफोन पर बिच्छू के बारे में चिकित्सक को जानकारी दें: शिकार हुए व्यक्ति को मॉनिटर करने के लिए किसी को कहें और अगर जरूरत पड़े तो उसे हॉस्पिटल ले जाएँ:
https://www.wikihow.com/Treat-a-Scorpion-Sting https://www.wikihow.com/Treat-a-Scorpion-Sting
Treating the Sting at Home Seeking Medical Assistance